
# Илсур Метшин: «Казан өч көнгә джаз башкаласына әйләнәчәк»

Шәһәрдә БРИКС илләреннән диксилендлар һәм этно-джаз ансамбльләре съезды узачак.

28 августтан 30 августка кадәр Казанда «Россиядә БРИКС илләреннән диксилендлар һәм этно-джаз ансамбльләре съезды» халыкара фестивале узачак. Чарада Һиндстан, Эфиопия, Бразилия, Кытай, Иран, Куба һәм Төркиядән 22 коллектив катнашачак. Эшлекле дүшәмбе барышында бәйрәм программасы турында Башкарма комитетының мәдәният идарәсе башлыгы Азат Абзалов сөйләде.


«Шәһәрдә БРИКС илләре саммитын уздыру безгә күп кенә чаралар дәрәҗәсен күтәрергә мөмкинлек бирде. Без күпкырлы дөньяны күрәчәкбез, һәм Казан өч көнгә джаз башкаласына әвереләчәк. Мондый мөмкинлек өчен БРИКСка рәхмәт», — диде мэр **Илсур Метшин**.


Фестиваль планы: дуслык, шатлык һәм иҗат джаз-музыкасы, интеллект уены, тиз һәм төгәл, тирән фикер йөртү сәләте чагылышы.


Фестивальнең беренче көнендә, **28 августта**, шәһәр халкы һәм кунаклары өчен «Мы из джаза», «Поющие под дождем» һәм «Привет, Долли» джаз фильмнарын күрсәтү оештырылачак. Фильмнарны ачык мәйданчыкларда күрсәтәчәкләр: Аксенов бакчасында, Балыкчы бакчасында һәм Кабан күле яр буенда. Кино күрсәтү 20:00 сәгатьтә башлана.


Икенче көнне, **29 августта**, 12:00 сәгатьтән Бауман һәм Петербург урамнары джаз оркестрлары яңгырашы белән тулачак. Кич белән, 16:00 да, кунакларны Бауман һәм Петербург урамнарыннан алып, Г.Камал исемендәге театрга кадәр диксилендлар парады көтә.


17:00 сәгатьтә Г.Камал исемендәге театр янындагы сәхнәдә фестиваль концерты башланачак. БРИКС диксилендларының җыелма оркестры популяр татар җырларының берсен һәм башка танылган композицияләрне башкарачак.


Шулай ук бу көнне 20:00 сәгатьтә Балыкчы бакчасында «В джазе только девушки» картинасы күрсәтеләчәк, ә Аксенов скверында «Волга, Волга» фильмы күрсәтеләчәк.


Фестивальнең соңгы көнендә, **30 августта**, 11:00 сәгатьтә төрле мәйданчыкларда искитмәле музыкаль программа старт ала. Музыкантлар кунаклар һәм шәһәр халкы өчен «Әкият» курчак театры янында, «Крылья Советов» паркында, Горки-Әмәт урманында һәм Урицкий исемендәге паркта чыгыш ясаячак.


Джаз төркемнәре шулай ук Кабан күлендә көймәдә, «Москва» ял итү судносында һәм шәһәр урамнары буйлап йөриячәк ике катлы экскурсия автобусында чыгыш ясаячак.


Бәйрәмнең кульминациясе ике концерт булачак, алар 18:00 сәгатьтә «Казан» Гаилә үзәге һәм Г.Камал исемендәге театр янында башланачак.


«Диксилендлар фестивале гадәти булмаган музыкаль юнәлешләрне, этно-джаз яңгырашын һәм төрле урам стильләрен яратучыларны битараф калдырмаячак. Казан күп төрле музыка коралларын: корнет, труба, тромбон, кларнет, туба, банджо һәм башкаларны ишетәчәк», – дип йомгаклады Азат Абзалов.


kzn.ru


Следите за самым важным и интересным в Telegram-каналеТатмедиа

## Нет комментариев
Илсур Метшин: «Казан өч көнгә джаз башкаласына әйләнәчәк»